钦定古今图书集成/明伦汇编/氏族典/第150卷 > 孙好古
## 钦定古今图书集成/明伦汇编/氏族典/第150卷 > 孙好古

按《河南通志》：“好古字太愚，汤阴人。万历戊戌进士，授
蒲州守，补剑州，升南刑部，出为黄州知府，调承天，升
川南副使，川东参政。时蔺州、水西两宣抚交构，星驰
往谕，陈说利害，土司不敢复讧。迁广西右布政，未行，
适抚军征兵，土司奢崇明悍不服遣，遂劫杀抚道，而
好古时在客，义愤所激，大骂诸叛贼，遂遇害。事闻，特”
赠大理寺卿，荫一子彰德卫正千户。